text: Troels er topscorer 
  16 september 2011 kl. 05.33
  Venstres afgående undervisningsminister, Troels Lund Poulsen, blev ved det tredje folketingsvalg i træk topscorer i Hedenstedkredsen.
  Troels Lund Poulsen får mange personlige stemmer i Hedensted-kredsen. Hver gang. De 4868 stemmer, hvormed han ved dette valg fuldendte sit hattrick, var dog en tilbagegang i forhold til valget i 2007. Dengang fik han 5736 stemmer, hvilket var over halvdelen af Venstres 11.371 stemmer.
  Ved valget i 2007 nåede to andre Venstre-kandidater - nemlig Irene Simonsen (821) og Karen Jespersen (324) også med på Top-10. Og i denne omgang fik Troels Lund Poulsen konkurrence fra sin minister-kollega, Lykke Friis, der scorede 986 stemmer.
  